EPL  kirjutab:  Nemad on nüüd see lootuskiir, mis päästab maa parteiliselt kandilise mõtlemise kammitsaist. Väheste võimust saab hulkade vabadus. Roheliste valimisnimekiri läheb sõltumatu hingega vabatmeeste kätte. Parteiline halb, sõltumatu hea, kui väljenduda Orwelli "Loomade farmi" keeles. http://www.epl.ee/artikkel/590765      Erakonnaliikmena eelistan üksikkandidaadina kandideerimist.  Teen seda eelkõige seetõttu, et demonstreerida leppimatust toimuvaga, kus räägitakse  ühte, tehakse aga teist.    Mul tuleb erakondade nimekirjades kandideerijatest kümnetes kordades suurem toetus koguda.    Uskuge - olen täie mõistuse juures.    Kui me aga toimuvaga lepime, siis jäävadki riiklikul tasandil esindama tegelinskid, kes eelistavad isiklikule kasule ja egole pühendumist.    Soovitan valimistel boikoteerida (erakondade) tagatubade valimisnimekirju, olenemata isegi sellest, kes neis kandideerivad. Toetust näidata üles sõltumatutele  üksikkandidaatidele.    EP valimistel järgnes sellisele lähenemine poliitilisele eliidile meelepärastesse kinniste valimisnimekirjade kadumine. Riigikogu valimistel võiks tulem kopsakam olla.    Valijad peavad saama riigikogu isikkoosseisu komplekteerimisel kaasa rääkida. Demokraatia mängimine ja butafooriaga uhkeldamine läheb ühiskonnale kalliks maksma, sotsiaalsed pinged jätkavad kasvamist.